ଦିଲ୍ଲୀ ଭାରତର ରାଜଧାନୀ ହେଇଥିବା ସହ ଭାରତର ଏକ ପ୍ରମୁଖ ମେଟ୍ରୋପଲିଟାନ ସହର । ଭାରତର ସମସ୍ତ ରାଜ୍ୟ ସହ ଏହି ସହରରୁ ଯାତାୟତ ସୁବିଧା ପାଇଁ ରାଜପଥ ସଂଯୋଗ ରହିଛି ।

ଦିଲ୍ଲୀରୁ ବା ଦିଲ୍ଲୀ ଦେଇ ଯାଇଥିବା ରାଜପଥ ସମୂହ 
 
ଦିଲ୍ଲୀ ସହରରୁ ଅଧିକାଂଶ ରାଜପଥ ହରିୟଣା ଓ ଉତ୍ତରପ୍ରଦେଶ ଆଡକୁ ଯାଇ ସେଠାରୁ ଅନ୍ୟ ଅଞ୍ଚଳକୁ ସଂଯୁକ୍ତ ହେଇଥାଏ । ଦିଲ୍ଲୀ- ଗୁରୁଗାଓ ଏକ୍ସପ୍ରେସୱେ ଓ ଜାତୀୟ ରାଜପଥ 8 ଗୁରୁଗାଓକୁ ଯାଉଥିବା ବେଳେ ଜାତୀୟ ରାଜପଥ 2 ପାନିପଥ ସହରକୁ , ଜାତୀୟ ରାଜପଥ 10 ରୋହତକ ସହରକୁ ଯାଇଥାଏ । DND ଫ୍ଲାଇ ୱେଦ୍ୱାରା ଦିଲ୍ଲୀ ସିଧାସଳଖ ଉତ୍ତରପ୍ରଦେଶଦ୍ୱାରା ନାଇଦା ଦେଇ ସଂଯୁକ୍ତ ହେଇଥିବା ବେଳେ ଜାତୀୟ ରାଜପଥ 24ଦ୍ୱାରା ଘାଜିଆବାଦ ସହ ସଂଯୁକ୍ତ ହେଇଥାଏ ।

ଜାତୀୟ ରାଜପଥ 8ରେ ଦିଲ୍ଲୀ - ଗୁରୁଗାଓ ଏକ୍ସପ୍ରେସୱେ 
ସହ ସଂଯୋଗ ରକ୍ଷ୍ୟା କରିଥାଏ .]]
 ଦିଲ୍ଲୀଠାରୁ ମୁମ୍ବାଇ ଯାଇଥିବା ଜାତୀୟ ରାଜପଥ 8ରେ ଦିଲ୍ଲୀ - ଗୁରୁଗାଓ ପର୍ଯ୍ୟନ୍ତ 28 କିଲୋମିଟର ପଥକୁ ଏକ୍ସପ୍ରେସୱେ ଭାବରେ ପରିବର୍ତନ କରାଯାଇଛି । ଏହା ଏକ ପ୍ରବେଶ ନିୟନ୍ତ୍ରିତ ଓ ଟୋଲ ଗ୍ରହଣ କାରୀ ରାସ୍ତା ଭାବରେ ଦିଲ୍ଲୀ ସହରରୁ ଗୁରୁଗାଓ ପର୍ଯ୍ୟନ୍ତ ପ୍ରଶସ୍ତ ରାସ୍ତା ଭାବରେ ରହିଛି । ଏହା ମହତ୍ୱପୂର୍ଣ ରତୀୟ ରାଜପଥ ଉନ୍ନୟନ ପ୍ରକଳ୍ପର " ସୁବର୍ଣ୍ଣ ଚତୁର୍ଭୁଜ" ପ୍ରକଳ୍ପର ଅଂଶ ବିଶେଷ । ସମ୍ପୂର୍ଣ " ସୁବର୍ଣ୍ଣ ଚତୁର୍ଭୁଜ " ଭାରତର 4ଟି ଜକ ମୁଖର ମହାନଗର ଦିଲ୍ଲୀ , ମୁମ୍ବାଇ , କଲିକତା ଓ ଚେନ୍ନଇକୁ 4-6 ଲେନ ବିଶିଷ୍ଟ ରାଜପଥଦ୍ୱାରା ଯୋଡିବାର ଯୋଜନାର ଏହା ଏକ ଅଂଶ ବିଶେଷ । 
ବହୁ ବିଳମ୍ବିତ ଏହି 100 କୋଟି ଟଙ୍କାର ଏହି 27.7 କିଲୋମିଟର  ପ୍ରକଳ୍ପ 2008 ମସିହା ଜାନୁଆରୀ 23 ତାରିଖରେ ସମାପ୍ତ ହେଇ କାର୍ଯ୍ୟକାରୀ ହେଇଥିଲା । ଏହାଦ୍ୱାରା ବ୍ୟସ୍ତ ଦିଲ୍ଲୀ-ଗୁରୁଗାଓ ରାସ୍ତାରେ ଯାତାୟତ କରୁଥିବା ସହସ୍ରାଧିକ ଯାତ୍ରୀଙ୍କ ସମୟ ସଞ୍ଚଯ ହେଇପାରିଛି । ଏହି ରାସ୍ତାରେ 3ଟି ଟୋଲ ଗେଟ ରହିଛି । କିନ୍ତୁ ସମଗ୍ର ପଥରେ ମାତ୍ର 2ଟି ଓଭର ବ୍ରିଜ ରହିଛି । ଏହାଦ୍ୱାରା ଏହି ଜନବହୁଳ ଅଞ୍ଚଳରେ କ୍ରମବର୍ଦ୍ଧିସ୍ତୁ ଯାତାୟତ ବ୍ୟବସ୍ଥା ଭବିଷ୍ୟତରେ ପୁଣି ଜଟିଳ ହେବାର ସମ୍ଭାବନା ରହିଛି । ଦିଲ୍ଲୀ  ଗୁରୁ ଗାଓ ସୀମାରେ ଥିବା ଟୋଲ ଗେଟରେ ଯଥେଷ୍ଠ ସୁବିଧା ନ ଥିବାରୁ ସେଠାରେ ବହୁ  ସମୟରେ ବିଳମ୍ବ ହେଇଥାଏ ।

ଦିଲ୍ଲୀ - ନୋଇଡା ଫ୍ଲାଇ ୱେ 
[[ଫାଇଲ:DND_Flyway.jpg|thumb|200x200_ପିକସେଲ|ଡ଼ିଏନଡ଼ି ଫ୍ଲାଇ ୱେ ]
ଏହା ଏକ 8 -ଲେନ ବିଶିଷ୍ଟ ପ୍ରବେଶ ନିୟନ୍ତ୍ରିତ ଟୋଲ ଏକ୍ସପ୍ରେସୱେ । ଏହା ରାଜଧାନୀ ଦିଲ୍ଲୀକୁ ଶିଳ୍ପାଞ୍ଚଳ ନୋଇଡା ସହ ସିଧା ସଳଖ ସଂଯୋଗ କରେ । ଏହା ନୋଇଡା ଟୋଲ ବ୍ରିଜ କମ୍ପାନୀ (NTBCL)ଦ୍ୱାରା ନିର୍ମିତ ଓ ପରିଚାଳିତ । ଏହା built-own-operate-transfer (BOOT) ପଦ୍ଧହତି ଅନୁସାରେ ନିର୍ମିତ । ଏଥିରେ ଆଶ୍ରମ ଚୌକଠାରେ ଏକ ଫ୍ଲାଇ ଓଭର ସହ 552.5 ମିଟରର ସେତୁ ଯମୁନା ନଦୀରେ ରହିଛି । .

ଜାତୀୟ ରାଜପଥ 1 

ଜାତୀୟ ରାଜପଥ 1 ନୂଆ ଦିଲ୍ଲୀକୁ ପଞ୍ଜାବର ଭାରତ- ପାକିସ୍ଥାନ ସିମାଞ୍ଚଳରେ ରହିଥିବା ଅଟ୍ଟାରୀ ସହରକୁ ସଂଯୋଗ କରେ ।ଏହା ଭାରତୀୟ ଜାତୀୟ ରାଜପଥ ଉନ୍ନୟନ  ସଂସ୍ଥାନଦ୍ୱାରା ପରିଚାଳିତ ।  ସ୍ୱାଧୀନତା ପୂର୍ବରୁ ଏହା ଲାହୋରେଠାରୁ ଦିଲ୍ଲୀ ଯାଏ ରହିଥିଲା । ଏହା ଭାରତର ସର୍ବପ୍ରାଚୀନ ଓ ଏକ ଦୀର୍ଘତମ ରାଜପଥ । 

ବର୍ତ୍ତମାନର ଜାତୀୟ ରାଜପଥ 1 ଅମୃତସହର  , ଜଲନ୍ଧର , ଲୁଧିଆନା , ଅମ୍ବାଲା , କୁରୁକ୍ଷେତ୍ର , କରନାଳ , ପାନିପଥ , ସୋନିପାତ ଦେଇ ଦିଲ୍ଲୀ ଆସେ । ଏହାର ଦୈର୍ଘ୍ୟ 456 କିଲୋମିଟର । ଦିଲ୍ଲୀ ଲାହୋର ବସ ଏହି ପଥରେ ଯାଉଥିଲା ଓ ଏହି ରାଜପଥରେ 4ଟି ବାଇପାସ୍ସ ମଧ୍ୟ ରହିଛି । ଏହାର ଜଲନ୍ଧରରୁ ଦିଲ୍ଲୀ ଅଂଶ ଉତ୍ତର - ଦକ୍ଷିଣ କରିଡରର ଅଂଶବିଶେଷ ।

ଜାତୀୟ ରାଜପଥ 2 

ଜାତୀୟ ରାଜପଥ 2 , ଯାହାକୁ "ଦିଲ୍ଲୀ -କଲିକତା ରାଜପଥ" କୁହାଯାଇଥାଏ , ଏକ ବ୍ୟସ୍ତତମ ଭାରତୀୟ ରାଜପଥ । ଏହା ଦିଲ୍ଲୀ , ହରିୟଣା , ଉତ୍ତରପ୍ରଦେଶ , ବିହାର , ଝାଡ଼ଖଣ୍ଡ ଓ ପଶ୍ଚିମ ବଙ୍ଗ ରାଜ୍ୟ ସମୂହ ଦେଇ ଯାଇଥାଏ । ଏହା , ଜାତୀୟ ରାଜପଥ 91 , ଓ ଜାତୀୟ ରାଜପଥ 1 ସହ ଏଇତିହାସିକ " ଗ୍ରାଣ୍ଡ ଟ୍ରଙ୍କ ରୋଡ "ର ମୁଖ୍ୟ ଅଂଶ । ଏହି ରାଜପଥର ଦୈର୍ଘ୍ୟ 1465 କିଲୋମିଟର । 

ଏହି ରାଜପଥ ଫରିଦାବାଦ , ମଥୁରା , ଆଗ୍ରା , ଇତାୱା , ଭୋଗନିପୁର , କାନପୁର , ଆଲାହାବାଦ , ବାରାଣାସୀ , ମୋହାଣିଆ , ବାରହି , ଧାନବାଦ , ଆସନସୋଲ  , ଦୁର୍ଗାପୁର ସହର ଦେଇ କଲିକତା ଯାଇଥାଏ । 

ଏହି ସମଗ୍ର ରାଜପଥ , ମହତ୍ୱପୂର୍ଣ ଜାତୀୟ  ରାଜପଥ ଉନ୍ନୟନ ପ୍ରକଳ୍ପର " ସୁବର୍ଣ୍ଣ ଚତୁର୍ଭୁଜ " ପ୍ରକଳ୍ପର ଅଂଶ ବିଶେଷ ।  ଦିଲ୍ଲୀରୁ ଆଗ୍ରା ମଧ୍ୟସ୍ଥ 253 କିଲୋମିଟର ରାସ୍ତା ଉତ୍ତର - ଦକ୍ଷିଣ କରିଡରର ମଧ୍ୟ ଅଂଶ ବିଶେଷ ଭାବରେ ରାଜପଥ ଉନ୍ନୟନ କର୍ତୁପକ୍ଷଙ୍କଦ୍ୱାରା ଗୃହିତ ହେଇଛି । ବରାହ ଓ କାନପୁର ମଧ୍ୟସ୍ଥ 35 କିଲୋମିଟର ରାସ୍ତା ପୂର୍ବ- ପଶ୍ଚିମ କରିଡରର ଅଂଶ ଭାବରେ  ମଧ୍ୟ ଗୃହିତ ହେଇଛି । .

ଜାତୀୟ ରାଜପଥ 8 

ଜାତୀୟ ରାଜପଥ 8 ଭାରତୀୟ ରାଜଧାନୀ ନୂଆ ଦିଲ୍ଲୀକୁ ଭାରତର ଆର୍ଥିକ ଓ ବାଣିଜ୍ୟିକ ରାଜଧାନୀ କୁହାଯାଉଥିବା ମୁମ୍ବାଇ ସହ ସଂଯୁକ୍ତ କରିଛି । 
ଏହା ଗୁଜରାଟର ରାଜଧାନୀ ଗାନ୍ଧୀନଗର , ଜଯପୁର , ଅହମଦାବାଦ , ସୁରାଟ , ଓ ଭଡାଡୋରା ସହର ମଧ୍ୟ ଦେଇ ଯାଇଛି । 

ଏହା ମହତ୍ୱପୂର୍ଣ ରତୀୟ ରାଜପଥ ଉନ୍ନୟନ ପ୍ରକଳ୍ପର " ସୁବର୍ଣ ଚତୁଷ୍କୋଣ " ପ୍ରକଳ୍ପର ଅଂଶ ବିଶେଷ   ଏବଂ ଏହା ସର୍ବପ୍ରଥମେ ସମ୍ପୂର୍ଣ ହେଇଥିଲା । ଦିଲ୍ଲୀ- ଗୁରୁଗାଓ ଏକ୍ସପ୍ରେସୱେ ଏହାର ଏକ ଅଂଶ । ମୁମ୍ବାଇ ସହରକୁ ପ୍ରବେଶ ପୂର୍ବରୁ ଏହା ସହରତଳିରେ ଥିବା ସବୁ ସହରାଞ୍ଚଳ ମେଟ୍ରୋ ରେଳପଥ ଅତିକ୍ରମ କରି  ଯାଇଥାଏ ଓ ଏହାକୁ ପଶ୍ଚିମ ଏକ୍ସପ୍ରେସ ରାଜପଥ କୁହାଯାଇଥାଏ ।

ଜାତୀୟ ରାଜପଥ 10 

ଜାତୀୟ ରାଜପଥ 10 ରାଜଧାନୀ ନୂଆ ଦିଲ୍ଲୀରୁ ପଞ୍ଜାବର ଭରତ-ପାକିସ୍ଥାନ ସୀମାବର୍ତୀ ସହର ଫାଜିଲକା ଯାଏ ଯାଇଛି ।

ଜାତୀୟ ରାଜପଥ 24 

ଜାତୀୟ ରାଜପଥ 24 ରାଜଧାନୀ ନୂଆ ଦିଲ୍ଲୀରୁ ଉତ୍ତର ପ୍ରଦେଶ ରାଜ୍ୟର ରାଜଧାନୀ ଲକ୍ଷ୍ନୋ ଯାଏ ଯାଇଛି ଓ ଏହାର ଦୈର୍ଘ୍ୟ 438 କିଲୋମିଟର ।

ପୁନଶ୍ଚ ଦେଖଣା 
ସୁବର୍ଣ୍ଣ ଚତୁର୍ଭୁଜ
 National Highway
 National Highways Authority of India
 National Highways Development Project
 List of National Highways in India
 List of National Highways in India by highway number
 Transport in Delhi

ଆଧାର 

ଭାରତ